UZNESENIE VLÁDY SLOVENSKEJ REPUBLIKY
č. ...
z ........... 2003

Návrh opatrení smerujúcich k urýchleniu realizácie zákona číslo 105/2002 Z.z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 až 1945 v znení neskorších právnych predpisov

Číslo materiálu:		
Predkladateľ: podpredseda vlády a minister spravodlivosti	

Vláda
A.	schvaľuje
A.1.	návrh opatrení smerujúcich k urýchleniu realizácie zákona č.105/2002 Z.z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 až 1945 v znení neskorších právnych predpisov

A.2.  zmenu použitia rozpočtových prostriedkov kapitoly v roku 2003 z kategórie 640 – bežné transfery na kategóriu výdavkov 630 – Tovary a ďalšie služby a kategórie 700 – kapitálové výdavky tak, ako je uvedené v materiáli

B.	ukladá
podpredsedovi vlády a ministrovi financií

B.1.	zabezpečiť rozpočtovým opatrením v rozpočte roku 2003 pre rozpočtovú kapitolu Ministerstva spravodlivosti Slovenskej republiky vyčlenenie finančných prostriedkov pridelených na kategóriu 640 – bežné transfery na výdavky kategórie 630 - Tovary a ďalšie služby vo výške 4,221.000,- Sk a výdavkov kategórie 700 – kapitálové výdavky vo výške 800. tis. Sk, teda celkom vo výške 5,021.000,- Sk za účelom urýchlenia realizácie zákona č.105/2002 Z.z. v znení neskorších právnych predpisov
         
         z toho :
a)	vo výške 2,176.000,- Sk na financovanie prác v súvislosti s realizáciou zákona číslo105/2002 Z.z. v znení neskorších právnych predpisov formou zmluvy o dielo s nástupom od 1.9.2003
b)	vo výške 2,045.000,- Sk na financovanie bežných výdavkov 
c)	vo výške 800 tis. Sk na financovanie kapitálových výdavkov
                                                                                 Termín : do 01.augusta 2003 

B.2. zohľadniť pri tvorbe návrhu štátneho rozpočtu v roku 2004 finančné         nároky vo výške 6,528.000,- Sk na realizáciu opatrení, prijatých za účelom urýchlenia odškodňovania podľa zákona č.105/2002 Z.z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 až 1945 v znení neskorších právnych predpisov, podľa návrhov Ministerstva spravodlivosti Slovenskej republiky.    

                                      Termín : podľa harmonogramu tvorby štátneho rozpočtu

C.	ukladá
podpredsedovi vlády pre legislatívu a ministrovi spravodlivosti

         C.1.   zabezpečiť legislatívnu úpravu zákona Národnej rady Slovenskej republiky                                                                
                číslo 105/2002 Z.z. o poskytnutí jednorazového finančného príspevku 
                príslušníkom československých zahraničných alebo spojeneckých armád,            
                ako aj domáceho odboja v rokoch 1939 až 1945 v znení neskorších 
                právnych predpisov v ustanovení § 5 ods. 7, podľa ktorého bude 
                Ministerstvo spravodlivosti Slovenskej republiky povinné vyplatiť 
                jednorazový finančný príspevok obom kategóriám účastníkov národného
                boja za oslobodenie podľa § 2 ods. 1 a ods. 2 citovaného zákona 
                najneskôr do 31.12.2004   

                                                Termín : do 31.10.2004   

Vykoná:	podpredseda vlády a minister financií
podpredseda vlády pre legislatívu a minister spravodlivosti